**LÆREBOKUTVALGET FOR HØYERE UTDANNING**

**Skjema for konsulentvurdering**

*Utfylt skjema vedlegges søknad til Lærebokutvalget for høyere utdanning.*

**1 GENERELL INFORMASJON**

|  |  |
| --- | --- |
| Bokprosjektets tittel: | *Mater Nexus. Scenetekst, iscenesettelse, betydning* |
| Navn, konsulent: | Lars Sætre |
| Arbeidssted, konsulent: | Universitetet i Bergen |
| Stilling, konsulent: | Professor (Allmenn litteraturvitenskap) |
| E-postadresse, konsulent: | lars.saetre@uib.no |
| Dato for uttalelsen: | Opprinnelig 12/12-2020; skjemaoverført med tillegg 3/3-2021 |

**2 KURSRELEVANS, KJENNSKAP OG UAVHENGIGHET**

*A. Hvilke kurs underviser du i som boken kan være relevant for? Oppgi navn på relevante kurs, antall studenter på kurset/ene og lenke til kursets nettside. Nevn gjerne også andre kurs boken kan være relevant for.*

|  |
| --- |
| ­­–– ALLV301 Litteraturvitenskapelig grunnkurs, mastergrad. Ett semesters, 15 stp, prosjekt-utarbeidelseskurs, hvert semester, for nye mastergradsstudenter. To hovedspor: (1) prosjektutarbeidelse (Pb) for masteroppgaven, og (2) nedslag på sjanger-hovedverk (med sekundærlitteratur) innenfor moderne fiksjonsprosa, moderne lyrikk, og moderne dramatikk, vinklet opp mot kritisk teori. Nyutgivelsen passer godt inn. Alt fra 10 til 20 studenter hver gang.  –– ALLV113 Moderne litteratur og poetikk fra opplysningstiden/romantikken til i dag, bachelornivå. Ett semesters, 15 stp, kurs, hver høst, hvor moderne dramatikk har sentral plass. Nyutgivelsen passer godt inn. Ca. 50-60 studenter hver gang.  –– 200/300-nivå: Her har fagavdelingen varierende kurs med ulike tema fra semester til semester, litterært og teoretisk forankret. Selv har jeg her i flere semestre bl.a. hatt kurs i Moderne dramatikk (og Moderne fiksjonsprosa), og vil gjøre det igjen. Nyutgivelsen passer godt inn. Ca. 20-25 studenter. |

*B. Hva er grunnlaget for din konsulentuttalelse? Vi ber deg oppgi hvor mye av manus har du lest – oppgi enten prosentandel av boken eller hvor mange kapitler av totalt antall kapitler.*

|  |
| --- |
| Grunnlaget er følgende:  **(1)** at jeg som faglig leser, forsker, foreleser, formidler, og bok- og artikkelforfatter (bl.a. om tre av Teigens moderne drama-tekster (i *Prosopopeia* 2005)) har fulgt Lene Therese Teigens forfatterskap siden begynnelsen av 2000-tallet;  **(2)** en e-posthenvendelse fra Lene Therese Teigen av 5/5-2020, der hun orienterte om *Mater Nexus*-nyutgivelsen, og at den skulle inkludere artikler av dramatikeren selv, av Siren Leirvåg, av Ingeborg Owesen, og av Halldis Hoaas. Henvendelsen åpnet òg for at jeg om mulig kunne bidra med en revidert versjon av min vitenskapelige artikkel fra 2005 om *Mater Nexus* (2000), *Livsmaskinen* (2001), og *To dager i Roma* (2002): “Kroppens krise – Kunstens kraft: Skapande interpolering i Lene Therese Teigens seinborgarlege familiesørgjespel”. Av forskjellige pandemi-relaterte årsaker profesjonelt og privat kunne dette ikke la seg gjennomføre fra min side.  **(3)** Jeg har ikke lest noe av boken. Hvis så, ville jeg ikke tatt på meg rollen som konsulent på den måten jeg tidlig valgte å utføre den.  (**4)** Jeg har, som nevnt ovenfor, publisert vitenskapelig om *Mater Nexus* (2000), *Livsmaskinen* (2001), og *To dager i Roma* (2002): “Kroppens krise – Kunstens kraft: Skapande interpolering i Lene Therese Teigens seinborgarlege familiesørgjespel”, i *Prosopopeia* 3–4, 2005, ss. 41–52.  **(5)** Ut over min 2005-publiserte artikkel om Teigens dramatekstlige produksjon, har jeg på tidlig 2000-tall undervist i *Mater Nexus* to ganger. Jeg har da i forbindelse med undervisningen (200/300-nivå) ved én anledning hatt Lene Therese Teigen som faglig gjest på ett av mine seminarer. |

*C. Dersom du er tilknyttet samme institusjon som forfatteren/en av forfatterne, ber vi deg vurdere din uavhengighet fra de faglige/ innholdsmessig sidene av det aktuelle bokprosjektet.*

|  |
| --- |
| Har ingen institusjonell eller faglig-vitenskapelig tilknytning til de angjeldende, ei heller tidligere hatt det. |

**3 PENSUMRELEVANS**

*A. Er det etter din mening behov for denne boken i dagens lærebokmarked? Vennligst grunngi svaret.*

|  |
| --- |
| Boken vil være relevant. – Fra min opprinnelige uttalelse av 12/12-2020: Gjennom min kontakt med Lene Therese Teigen er jeg blitt kjent med at Transit / Solum skal publisere en nyutgivelse av Teigens fremragende teatertekst *Mater Nexus*. Dette fine senmoderne dramaet har jeg selv arbeidet nært med både i forskning og undervisning. Jeg er også blitt kjent med at boken vil inneholde et omfattende essay av forfatteren, som vil berøre ulike produksjoner av og tilnærminger til teaterteksten, resepsjonen, og sammenhenger til Teigens øvrige arbeid som dramatiker. Boken er samtidig planlagt med et innhold av fagartikler – en introduksjonstekst av Halldis Hoaas og fagartikler av Siren Leirvåg og Ingeborg Winderen Owesen. Variert vil nok disse drøfte sentrale aspekter ved *Mater Nexus*, også i relasjon til andre deler av forfatterskapet og til Teigens enestående og omfattende dramatiker-virke.  At alt dette vil komme i én og samme bok, er gledelig å høre, ikke minst for moderne drama-, dramaturgi-, litteratur- og teaterinteresserte.  Med dette vil jeg gjerne formidle at jeg vil være interessert i å bruke denne boken i undervisningen min i moderne dramatikk på master- og bachelor-gradsnivå i Allmenn litteraturvitenskap. Teigens drama *Mater Nexus* i seg selv er godt egnet til å kaste lys over vesentlige kjennetegn ved og utviklingen innenfor moderne dramatikk, også i komparativ og internasjonal sammenheng. Formalt, kompositorisk og tematisk bearbeider *Mater Nexus* kreativt emner som er aktuelle og finner stort appell- og resepsjonsnedslag; og det har i min erfaring engasjerende egenskaper som egner seg godt i undervisning, til kommentarer, og til kritisk diskusjon og oppgaveløsning i en akademisk-pedagogisk sammenheng.  Dette kombinert med det veloverveide i å inkludere de faglig både nært fokuserende og perspektiverende artikkelbidragene i boken, vil gjøre den til en så vel kunstnerisk som faglig-vitenskapelig helhet som vil være svært anvendelig i studieøyemed, og den vil fungere som et fyldig grunnlag for videre forskning. |

*B. Hvilket faglig nivå mener du boken retter seg mot: bachelor, master eller begge deler? For profesjonsstudier: de første 180 stp. eller senere i studiet?*

|  |
| --- |
| Både bachelor-, master- og ph.d.-nivå innenfor Allmenn litteraturvitenskap. |

*C. Er boken aktuell som (sett ett eller flere kryss og skriv kommentar):*

|  |  |
| --- | --- |
|  | *Kjernelitteratur (obligatorisk pensum)* |
| X | *Supplerende litteratur* |
| X | *Anbefalt litteratur* |
|  | *Annet* |

*Kommentar:*

|  |
| --- |
| Aktuell både som supplerende og som anbefalt litteratur. |

**4 KVALITETSVURDERING**

*A. Basert på det du har lest av manus og din kjennskap til forfatteren/forfatterne, vennligst gi en kort vurdering av den generelle kvaliteten av bokprosjektet.*

|  |
| --- |
| Har ikke lest manus. Har kjennskap til hovedforfatter Teigen.  Jeg vurderer bokprosjektets generelle kvalitet som høy. |

**5 KONSULENTBEKREFTELSE**

Bekreftelse fra den person som har avgitt konsulentuttalelsen:

|  |  |
| --- | --- |
| X | *Jeg bekrefter herved at de vurderingene av bokprosjektet som er kommet til uttrykk i denne konsulentuttalelsen, er gjort ut fra min beste kunnskap og overbevisning.* |
| Sett kryss | Bergen, den 3. mars 2021 (12. des. 2020). – Lars Sætre |

\*\*\*